Florentin Smarandache (scris cu caractere chinezeşti: ) - o punte de 

legătură între savanţii americani şi cei chinezi! 




Extensiologii chinezi în New Mexico: Yang Chunyan, Li Xingsen, Cai Wen 
(de la stânga la dreapta) alături de Florentin Smarandache 



Cititorii ziarului nostru ştiu că prof. univ. dr. Florentin Smarandache 
(născut în Bălceşti, Vâlcea, având cetăţenie dublă, româno-americană) de 
la Facultatea de Matematică şi Ştiinţe a Universităţii „New Mexico” din 
oraşul Gallup, statul federal New Mexico, SUA, a fost primul străin care a 
beneficiat, în perioada 18 mai - 14 august 2012, de o bursă de studii la 
Institutul de Cercetări în Extensiologie şi Metode Inovatoare din cadrul 
UniversităţiiTehnologice „Guangdong” din oraşul Guangzhou, China, într-o 
ştiinţă nouă, creată de către chinezi, numită „Extensiologia” (în engleză, 
„Extenics”), aflată la confluenţa dintre matematică, inginerie şi filozofie. 

„Extensiologia” - o ştiinţă care se... extinde! 

Extensiologia este ştiinţa care foloseşte un model formal pentru a 
cerceta posibilitatea de extindere a lucrurilor, a regulilor şi a metodelor de 
inovare, folosindu-le pentru a rezolva probleme contradictorii. Cu alte 
cuvinte, această ştiinţă transformă problemele nerezolvabile în probleme 
rezolvabile, adică realizează trecerea de la contradictoriu la 
necontradictoriu prin transformări de spaţiu, de elemente, 
de reguli, care duc la lărgirea (extinderea) spaţiului/elementelor/regulilor - 
motiv pentru care i-am tradus numele din engleză prin „Extensiologie”, nu 
prin „Extenică”, cum preferă unii (prin analogia „Physics” - Fizică; 

„Extenics” - Extenică). 

Bazele extensiologiei au fost puse în anul 1983, prin apariţia în 
revista „Explorarea ştiinţei” a articolului „Mulţimea extinsă şi problemele 
incompatibile”, scris de Cai Wen (se pronunţă Ţai Uen, născut în anul 1942, 
absolvent al Universităţii „Sun Yat-sen” din Guangzhou), care acum este 
profesor universitar doctor la Universitatea Tehnologică „Guangdong” din 
oraşul Guangzhou, preşedintele Institutului de Cercetări în Extensiologie şi 
Metode Inovatoare (ICIEMI) al acestei universităţi, preşedinte al Comitetului 
Special de Inginerie Extinsă al Asociaţiei Chineze de Inteligenţă Artificială 
(AC IA). 

Vâlceano-americanul Florentin Smarandache a recomandat pentru 
burse de studii la acest institut de cercetări savanţi români din Bucureşti, de 
la un institut de cercetări al Academiei Române, aşa că anul trecut, în timp 
ce vâlceanul nostru se afla în vacanţă, la casa părintească, o delegaţie de 
extensiologi chinezi condusă de prof. univ. dr. Cai Wen a sosit în capitala 
României, pentru a semna un acord de cooperare ştiinţifică. 

în acest an, o altă delegaţie de extensiologi chinezi, condusă de prof. 
univ. dr. Cai Wen, a poposit la Universitatea „New Mexico” din Gallup, New 
Mexico, SUA, pentru a semna şi aici un important acord de cooperare 
ştiinţifică, care a fost schiţat chiar de către extensiologul... Florentin 
Smaradache. De fapt, în două săptămâni (perioada 24 august - 07 
septembrie), delegaţia chineză a făcut un adevărat turneu ştiinţific prin mai 
multe universităţi americane de prestigiu, pentru semnarea de acorduri de 
cooperare în cercetarea ştiinţifică în domeniul extensiologiei („extenicii”, 
cum îi spun americanii). 

Este clar că Florentin Smarandache a fost puntea de legătură prin 
care extensiologia a ajuns nu doar în România, ci şi în SUA. Desigur, 
preocupări şi cercetări în acest domeniu au existat în ambele ţări, dar 
Florentin Smarandache a acţionat, cu eficienţa unui catalizator, pentru 
crearea cadrului unor acorduri de cooperare academică în cercetare 
extensiologică. 

în acest articol ne vom referi la „popasul new mexican” al 
extensiologilor chinezi. 

„Un prieten este întotdeauna bine-venit” - proverb chinezesc 

în 27 august 2014 o delegaţie chineză de trei savanţi extensiologi, a 
sosit cu avionul de la Los Angeles, statul federal California, la Albuquerque, 
statul federal New Mexico, unde se află aeroportul internaţional care 
deserveşte şi oraşul Gallup, care găzduieşte unul dintre campusurile 
Universităţii „New Mexico” (cu sigla UNM-G), unde lucrează Florentin 
Smarandache, care i-a întâmpinat pe oaspeţi în aeroport. 

îi cunoscuse pe cei trei oaspeţi în anul 2012, în China, la Guangzhou, 
iar cu doi dintre ele se întâlnise în anul 201 3 în Bucureşti. Cei trei savanţi 
chinezi veniţi în vizită de lucru erau: Cai Wen, fondatorul extensiologiei, 
acum în vârstă de 72 de ani, care deţine funcţiile de preşedinte menţionate 
mai sus; Yang Chunyan, directorul ICIEMI, director al Societăţii de Inginerie 
Extinsă, din cadrul ACIA şi director al ACIA; Li Xingsen, profesor universitar 
doctor la Institutul Tehnologic din oraşul Ningbo, din cadrul Universităţii 
Tehnologice „Zhejiang” (Zhejiang este o provincie în estul Chinei). 

Un proverb chinez spune că „Un prieten este întotdeauna bine-venit”, 
iar Florentin Smarandache îl augmentează adăugând paradoxist „...cu atât 
mai mult, când sunt trei!”, iar oaspeţii completează extensiologic: „... 
pentru a realiza un Centru de Cercetări Aplicate în Extinderea 
Internaţională a Inovaţiei!”. 

La UNM-G, oaspeţii extensiologi au purtat discuţii cu o delegaţie 
formată din: dr. Christofer Dyer, director executiv, prof. Niaz Ahmed, 
responsabil academic, Ken van Brott, vicepreşedinte, şi Florentin 
Smarandache. Dyer l-a felicitat călduros pe Cai Wen pentru crearea noii 
ştiinţe - extensiologia şi s-a arătat a fi, ca şi alţi conducători ai universităţii, 
foarte interesat de metoda extinderii inovaţiei, care stă la baza 
extensiologiei Părţile au ajuns la un consens pentru înfiinţarea la Gallup a 
unui Centru de Cercetări Aplicate în Extinderea Internaţională a Inovaţiei, 
precum şi pentru a coopera în instruirea pentru inovarea practică a 
oamenilor cu talent în acest domeniu, iar Smarandache a fost desemnat să 
redacteze programul acestei cooperări. 

Cai Wen a prezentat conferinţa „Semnificaţia ştiinţifică şi dezvoltarea 
viitoare a extensiologiei”. 

F. Smarandache a condus un seminar la care au participat peste 50 
de cadre universitare şi absolvenţi ai universităţii, la care s-a discutat cu 
mare interes despre noua ştiinţă. Mai mulţi profesori şi-au exprimat 
convingerea că extensiologia este ştiinţa care rezolva problemele 
contradictorii (nerezolvabile), iar absolvenţii au fost foarte interesaţi de 
posibilităţile care există de a studia extensiologia în China. 

lată cum arată începutul documentului bilingv pentru înfiinţarea 
centrului de cercetări extensiologice din UNM-G: 

Draft Proposal on "International Extension Innovation Applied 

Research Center" 



Party A: International Academy of Extenics 



Party B: University of New Mexico at Gallup, USA 







o 



Based on consultation, Party A and Party B intend to set up International Extension 
Innovation Applied Research Center (hereinafter referred to as the Center) in University of New 
Mexico. 



Mircea Monu 

